钦定古今图书集成/明伦汇编/家范典/第111卷 > 《尔雅》 > 《送表弟程六知楚州》前人
## 钦定古今图书集成/明伦汇编/家范典/第111卷 > 《尔雅》 > 《送表弟程六知楚州》前人

炯炯明珠照双璧，当年三老苏程石。里人下道避鸠
杖，刺史迎门倒凫舄。我时与子皆儿童，狂走从人觅
梨栗。健如黄犊不可恃，隙过白驹那暇惜。醴泉寺古
垂橘柚，石头山高暗松栎。诸孙相逢万里外，一笑未
解千忧积。子方得郡古山阳，老手风生谢刀笔。我正
含毫紫微阁，病眼昏花困书檄。莫教印绶系馀年，去
埽坟墓当有日。功成头白早归来，共籍梨花作寒食。